PATVIRTINTA

Vilkaviškio r. Kybartų lopšelio-darželio „Ąžuoliukas“ direktoriaus

2020 m. rugpjūčio 31 d. įsakymu Nr. V-82

**VILKAVIŠKIO R. KYBARTŲ LOPŠELIO-DARŽELIO „ąŽUOLIUKAS“ VAIKŲ PRIĖMIMO Į IKIMOKYKLINIO IR PRIEŠMOKYKLINIO UGDYMO GRUPES TVARKOS APRAŠAS**

**I SKYRIUS**

**BENDROSIOS NUOSTATOS**

1. Vilkaviškio r. Kybartų lopšelio-darželio „Ąžuoliukas“ vaikų priėmimo į ikimokyklinio ir priešmokyklinio ugdymo grupes tvarkos aprašas (toliau – aprašas) reglamentuoja vaikų priėmimą į Vilkaviškio r. Kybartų lopšelio-darželio „Ąžuoliukas“ (toliau – lopšelis-darželis) ikimokyklinio ir priešmokyklinio ugdymo grupes.
2. Aprašo paskirtis – užtikrinti ikimokyklinio ir priešmokyklinio ugdymo paslaugų prieinamumą, tinkamai sukomplektuoti ikimokyklinio ir priešmokyklinio amžiaus vaikų grupes ir organizuoti lopšelį-darželį lankančių ir pageidaujančių lankyti vaikų apskaitą.
3. Apraše vartojamos sąvokos atitinka Lietuvos Respublikos švietimo įstatyme ir kituose teisės aktuose vartojamas sąvokas.

**II SKYRIUS**

**PRIĖMIMO KRITERIJAI**

1. Asmenys mokytis pagal priešmokyklinio ugdymo programą į lopšelį-darželį priimami vadovaujantis Priešmokyklinio ugdymo tvarkos aprašu, patvirtintu Lietuvos Respublikos švietimo ir mokslo ministro 2013 m. lapkričio 21 d. įsakymu Nr. V-1106 „Dėl Priešmokyklinio ugdymo tvarkos aprašo patvirtinimo“.

**III SKYRIUS**

**PRIĖMIMO TVARKA**

1. Asmenų prašymų dėl priėmimo į ikimokyklinio ir priešmokyklinio ugdymo grupes priėmimas vykdomas nuo sausio 1 d. iki rugpjūčio 31 d.
2. Pradėti ugdytis pagal ikimokyklinio ugdymo programą priimami 1–5 metų vaikai.
3. Pradėti ugdytis pagal priešmokyklinio ugdymo programą priimami vaikai, kuriems tais kalendoriniais metais sueina 6 metai. Tėvų (globėjų) sprendimu priešmokyklinis ugdymas gali būti teikiamas anksčiau, bet ne anksčiau, negu vaikui sueina 5 metai.
4. Specialiųjų ugdymosi poreikių turintys ikimokyklinio ir priešmokyklinio amžiaus vaikai priimami į bendrosios paskirties grupes.
5. Pirmumo teise į lopšelį-darželį priimami:
   1. priešmokyklinio amžiaus vaikai;
   2. vaikai, kurių broliai ar seserys jau lanko lopšelį-darželį;
   3. vaikai, kurių tėvai yra mokiniai ar dieninių studijų studentai, pateikus tai patvirtinančius dokumentus;
   4. vaikai, kurių tėvams (globėjams) nustatytas 0–40 proc. darbingumas, pateikus tai patvirtinančius dokumentus;
   5. vaikai, kuriems nustatyti specialieji ugdymosi poreikiai, pateikus tai patvirtinančius dokumentus;
   6. vaikai, kurių tėvai (globėjai) gauna socialinę paramą;
   7. į krizinę situaciją patekusių šeimų (asmenų) vaikai.
6. Į ikimokyklinio ir priešmokyklinio ugdymo grupes eilės tvarka pagal prašymo registravimo datą gali būti priimti asmenys, gyvenantys kitoje savivaldybėje, jei lopšelyje-darželyje yra laisvų vietų.
7. Vaikų, priimamų į ikimokyklinio ir priešmokyklinio ugdymo grupes, sąrašus sudaro lopšelio-darželio direktorius iki kiekvienų metų rugpjūčio 25 dienos. Jei yra laisvų vietų, grupės gali būti papildomos visus metus. Apie priėmimą tėvai (globėjai) informuojami telefonu, SMS žinute ar elektroniniu laišku.
8. Vaikai į ikimokyklinio ar priešmokyklinio ugdymo grupę priimami sudarant dvišalę (tarp vieno iš tėvų (globėjų) ir įstaigos vadovo) ugdymo sutartį konkrečios ugdymo programos laikotarpiui.
9. Sutartis sudaroma dviem vienodą juridinę galią turinčiais egzemplioriais, po vieną kiekvienai šaliai ir registruojama Mokinių registre.
10. Vaikui išvykstant į kitą švietimo įstaigą ar dėl kitos priežasties atsisakius lankyti lopšelį-darželį, tėvai (globėjai) rašo prašymą direktoriui dėl išbraukimo iš lopšelio-darželio sąrašų (1 priedas).
11. Tėvai (globėjai) prieš priimant vaiką į lopšelį-darželį direktoriui pateikia:
    1. prašymą priimti į atitinkamą grupę:
       1. lopšelio grupę – nuo 1 iki 3 metų (2 priedas);
       2. ikimokyklinio ugdymo grupę – nuo 3 iki 5 metų (3 priedas);
       3. priešmokyklinio ugdymo grupę – nuo 5 (6) iki 6 (7) metų (4 priedas);
    2. vaiko gimimo liudijimo ar gimimo įrašą liudijančio išrašo kopiją;
    3. vaiko gyvenamosios vietos deklaravimo pažymą,
    4. nustatytos formos vaiko sveikatos pažymėjimą,
    5. dokumentus, kuriais vadovaujantis turėtų būti teikiama pirmenybė priimant vaiką į lopšelį-darželį ir / ar taikyti mokesčio lengvatą.
12. Jei vaikas du mėnesius dėl nepateisinamų priežasčių nelanko lopšelio-darželio, jis gali būti šalinamas iš lopšelio-darželio sąrašų, jo vieta neišsaugoma. Tėvams (globėjams) už savo pareigų nevykdymą įstatymų numatytais atvejais taikoma administracinė atsakomybė.
13. Tėvai (globėjai) kiekvienais kalendoriniais metais (išskyrus pirmuosius prašymo pateikimo metus, jei prašymas pateiktas sausio–balandžio mėn.) nuo gegužės 1 d. iki liepos 31 d. privalo patvirtinti prašymą (-us) vaikui (-ams) lankyti lopšelį-darželį. Tėvai (globėjai) prašymą gali patvirtinti telefonu ar atvykę į lopšelį-darželį.
14. Tėvams (globėjams) per 17 punkte nurodytą laikotarpį nepatvirtinus pateikto pageidavimo lankyti įstaigą, vaikas iš pageidaujančių lankyti sąrašo išbraukiamas, vieta neišsaugoma.
15. Tėvų (globėjų) prašymai registruojami Tėvų (globėjų) prašymų dėl vaikų priėmimo į ikimokyklines ir priešmokyklines grupes registracijos žurnale.

**IV SKYRIUS**

**GRUPIŲ KOMPLETAVIMAS**

1. **Ikimokyklinio ir priešmokyklinio ugdymo grupės formuojamos iš to paties arba skirtingo amžiaus vaikų kiekvienais mokslo metais iki rugsėjo 1 d.**
2. **Vaikai į ikimokyklinio ir priešmokyklinio ugdymo grupes priimami ir išbraukiami iš lopšelio-darželio direktoriaus įsakymu.**
3. **Grupių vaikų sąrašai sudaromi neviršijant Lietuvos higienos normos reglamentuoto vaikų skaičiaus.**

**V SKYRIUS**

**BAIGIAMOSIOS NUOSTATOS**

1. Asmenys, susiję su dokumentų tvarkymu, atsako už duomenų slaptumą įstatymų ir kitų teisės aktų nustatyta tvarka.
2. Su šiuo aprašu tėvai (globėjai) supažindinami prašymo pateikimo ar apsilankymo lopšelyje-darželyje metu (žodžiu ar pateikiant aprašą). Aprašas skelbiamas įstaigos interneto svetainėje.
3. Aprašas gali būti keičiamas, papildomas panaikinamas pasikeitus teisės aktams ar Vilkaviškio rajono savivaldybės sprendimams.

1 priedas

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(tėvų (globėjų) vardas, pavardė)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(gyvenamosios vietos adresas, telefonas)

Vilkaviškio r. Kybartų lopšelio-darželio „Ąžuoliukas“

direktorei Inetai Grudzinskaitei

**PRAŠYMAS**

**DĖL IŠBRAUKIMO IŠ LOPŠELIO-DARŽELIO SĄRAŠŲ**

20\_\_\_\_\_ - \_\_\_\_\_ - \_\_\_\_\_

Kybartai

Prašau išbraukti mano sūnų (dukrą) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, (vaiko vardas, pavardė)

gimusį (-ią) \_\_\_\_\_\_\_\_\_\_\_\_\_\_\_\_\_, iš lopšelio-darželio sąrašų nuo \_\_\_\_\_\_\_\_\_\_\_\_\_\_\_\_\_\_\_\_\_\_\_, nes

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas) (tėvų (globėjų) vardas, pavardė)

2 priedas

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(tėvų (globėjų) vardas, pavardė)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(gyvenamosios vietos adresas, telefonas)

Vilkaviškio r. Kybartų lopšelio-darželio „Ąžuoliukas“

direktorei Inetai Grudzinskaitei

**PRAŠYMAS**

**DĖL PRIĖMIMO Į LOPŠELIO GRUPĘ**

20\_\_\_\_\_ - \_\_\_\_\_ - \_\_\_\_\_

Kybartai

Prašau priimti mano sūnų (dukrą) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, (vaiko vardas, pavardė)

gimusį (-ią) \_\_\_\_\_\_\_\_\_\_\_\_\_\_\_\_\_\_\_, į lopšelio grupę nuo 20\_\_\_\_ - \_\_\_\_ - \_\_\_\_.

\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas) (tėvų (globėjų) vardas, pavardė)

3 priedas

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(tėvų (globėjų) vardas, pavardė)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(gyvenamosios vietos adresas, telefonas)

Vilkaviškio r. Kybartų lopšelio-darželio „Ąžuoliukas“

direktorei Inetai Grudzinskaitei

**PRAŠYMAS**

**DĖL PRIĖMIMO Į IKIMOKYKLINIO UGDYMO GRUPĘ**

20\_\_\_\_\_ - \_\_\_\_\_ - \_\_\_\_\_

Kybartai

Prašau priimti mano sūnų (dukrą) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, (vaiko vardas, pavardė)

gimusį (-ią) \_\_\_\_\_\_\_\_\_\_\_\_\_\_\_\_\_\_\_, į ikimokyklinio ugdymo grupę nuo 20\_\_\_\_ - \_\_\_\_ - \_\_\_\_.

\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas) (tėvų (globėjų) vardas, pavardė)

4 priedas

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(tėvų (globėjų) vardas, pavardė)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(gyvenamosios vietos adresas, telefonas)

Vilkaviškio r. Kybartų lopšelio-darželio „Ąžuoliukas“

direktorei Inetai Grudzinskaitei

**PRAŠYMAS**

**DĖL PRIĖMIMO Į PRIEŠMOKYKLINIO UGDYMO GRUPĘ**

20\_\_\_\_\_ - \_\_\_\_\_ - \_\_\_\_\_

Kybartai

Prašau priimti mano sūnų (dukrą) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, (vaiko vardas, pavardė)

gimusį (-ią) \_\_\_\_\_\_\_\_\_\_\_\_\_\_\_\_\_\_\_, į priešmokyklinio ugdymo grupę nuo 20\_\_\_\_ - \_\_\_\_ - \_\_\_\_.

\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas) (tėvų (globėjų) vardas, pavardė)